Downloaded from YTS.MX
Official YIFY movies site: YTS.MX
बुडापेस्ट, हंगरी
वो आ गई।
क्रिप्टो वॉलेट को कुशन के नीचे रख दो।
मेरे पैसे कब तक मिलेंगे?
ब्लॉकचेन पर सौदों की जाँच पूरी करने के बाद
तुम्हें पैसे दे दिए जाएँगे।
रटलेज को यह पक्का करना है कि तुमने
जितने बिटकॉइन का वादा किया था, वे सभी वॉलेट में हैं।
हमारे बीच डिलीवरी करने पर पैसे देने की बात तय हुई थी।
तुम्हें अपना मकसद पूरा करने को ये बिटकॉइन चाहिए।
मुझे अभी मेरे पैसे दो,
वर्ना यह क्रिप्टो वॉलेट मेरे पास ही रहेगा।
समझदारी से…
पेश आओ।
सुनो।
मैं एक समझदार इंसान हूँ।
मुझे नहीं पता तुम्हारा प्लान क्या है,
पर मैं तुम्हारी दासी नहीं हूँ।
रोको उसे।
वॉशिंगटन डीसी
मैम?
राष्ट्रपति जी, हमारे सामने एक समस्या है।
सेरेना कहीं जा रही है।
हैलो!
आज किसी की शामत आएगी, मैनी।
यकीनन, राष्ट्रपति जी।
निकलो यहाँ से।
लानत है।
एजेंट डार्डन।
मैडम, हम सेरेना पर नज़र रखे हुए हैं।
बस कुछ ही मिनटों में उन्हें ले आएँगे।
- जल्दी करो। - हाँ, मैम।
रटलेज, वो आपकी ओर आ रही है।
समझ गया।
वो सेरेना तक पहुँच गए, मैम।
ठीक है। कोई बात नहीं।
हो गया बस।
मुझे आराम से इसे निकालने दो बस।
यूएसडी - $ 70,000,000 बी-कॉइन - 1,010.514
तुम्हें थोड़ा और सब्र रखना चाहिए था।
तुम उसे चुपके से बाहर निकलने नहीं दे सकते, डार्डन।
माफ़ी चाहता हूँ, मैडम।
सेरेना ओवल के पास पहुंच रही है।
- मॉम, ये कुछ ज़्यादा नहीं हो रहा? - चुप रहो।
जी20
- वो RFID हार्डवेयर लाना मत भूलना। - मैं ले आऊँगा, सर।
ठीक है। दरवाज़े चेक करो।
क्या ये वाकई ज़रूरी है? हद हो गई।
रुक जाओ! मुझे स्कूल के लिए इसकी ज़रूरत है।
तुम्हें पहले सोचना चाहिए था। अब ये सबूत है।
और फ़ोन भी। मुझे दे दो।
मैं चार महीने में 18 की हो जाऊँगी। बाहर जाना गुनाह है क्या?
सीक्रेट सर्विस एजेंट के बिना नहीं जाओगी।
सुरक्षा लिए बिना नहीं।
हमें बताओ तुमने ऐसा करने के लिए क्या किया।
आपकी सुरक्षा में बहुत सारी खामियाँ हैं, मैं इसे दस अलग तरीकों से भी कर लेती।
तुम इतनी होशियार हो, तब भी गलत तरीके इस्तेमाल करती हो।
कैसे सही इस्तेमाल करूँ जब यहाँ चिड़ियाघर के जानवर के जैसे रहती हूँ?
डेमेट्रियस भी फँसा हुआ है। वो तो ऐसी हरकतें नहीं करता।
- क्योंकि उसका कोई दोस्त नहीं है। - मेरे भी दोस्त हैं।
वे सभी ऑनलाइन दोस्त हैं।
वो जानकर भी चुप रहा कि मैं दबे पाँव बाहर जा रही हूँ।
मेरी तरफ मत देखो, मैं सीधा-सादा हूँ।
- तुम दोनों अंदर रहोगे। - मैं बच्ची नहीं हूँ।
- साबित करो। - आप मुझे ऐसा नहीं करने दोगे!
बस करो!
सुबह के 4:00 बजे हैं। सब जाकर सो जाओ।
यहाँ तक पहुँचने के लिए मैंने बहुत मेहनत की है।
मेरे लिए कुछ भी मुश्किल मत बनाओ, समझी?
मैंने जानबूझ कर नहीं किया।
आगे से करना भी मत।
और आज रात चुपके से भागने की कोशिश की,
वैसा फिर कभी मत करना।
ऐसा लगता है कि सेरेना ने हैक करके अपनी खुद की RFID key बना ली है।
- वो चालाक है। - बहुत चालाक।
वो रुकना नहीं जानती।
पता नहीं इतना सब कैसे कर लेती है।
आप ताकत के ख़िलाफ़ ताकत इस्तेमाल कर रही हैं।
आपको मेरा संतुलन ठीक रखना होगा।
मैं तुम्हें बदतमीज़ी की सज़ा दिला सकती हूँ।
हाँ, लेकिन अगले 15 मिनट तक नहीं।
- आराम से। - हाँ।
अगर आप जी-20 में लड़खड़ाईं, तो मुझे हटा दिया जाएगा।
- आपका घुटना कैसा है? - ठीक चल रहा है।
आर्मी वाले कब से मज़बूत होने लगे।
तुम तो ऐसे बोल रहे हो जैसे नौसेना वाले मज़बूत होते हैं।
शाबाश।
बेशक प्रधानमंत्री एवरेट जी-20 में आपका साथ नहीं देंगे।
उन्हें सशक्त महिलाओं से नफ़रत है।
फ़ल्लूजा पर घेराबंदी इराक के लिए जेहाद
ब्रिटेन का साथ पाए बिना मैं अपने प्लान के लिए आम सहमति कैसे हासिल करूँगी?
आप कोई रास्ता निकाल लेंगी। हमेशा की तरह।
नींद पूरी हुई आपकी?
- चार मिनट रह गए हैं, राष्ट्रपति जी। - ठीक है।
तुमने चार बच्चों को पाला-पोसा है। कैसे कर लेती हो ये सब?
दारू की मदद से।
आपकी जैकेट, मैम।
हमें स्वागत समारोह के लिए भी
कोई पहनावा तय करना होगा।
आपको लाल पहनना चाहिए।
यह आपका पहला अंतर्राष्ट्रीय कार्यक्रम है।
उनका ध्यान मेरे प्लान पर होना चाहिए, मेरे पहनावे पर नहीं।
हम अगर आपको आरामदायक हील्स पहना दें तो?
आप सभी से लंबी लगेंगी।
क्या तुम ईमानदार जवाब चाहते हो?
नहीं, रहने दीजिए।
आइए चलें, राष्ट्रपति जी।
शुक्रिया।
पृथ्वी के 20 सबसे अमीर देश हमारी वैश्विक
अर्थव्यवस्था का आकलन करने के लिए यहाँ हैं,
तो यह समय है कि हम कई बरसों बाद आए
इस भोजन के संकट का समाधान करें।
कई उप-सहारा देशों में,
किसानों के पास हमारी तरह बैंकिंग की सुविधा नहीं है,
इसलिए जब फसल के लिए बीज खरीदने का समय आता है,
तो उन्हें नकदी पर निर्भर रहना पड़ता है जिसे उन्होंने संभाल कर या छिपा कर रखा होता है।
हम उन्हें डिजिटल मुद्रा के रूप में एक समाधान देना चाहते हैं।
ये सुरक्षित है और इस्तेमाल करना आसान है।
मेरे अंकल कहा करते थे,
"आप किसी व्यक्ति को एक मछली देकर उसे एक दिन का भोजन दे सकते हैं,
या आप किसी व्यक्ति को मछली पकड़ना सिखाकर
उसे जीवन भर भोजन दे सकते हैं।"
टुगेदर प्लान के साथ, हम बिल्कुल यही करना चाहते हैं।
मैं जी-20 शिखर सम्मेलन में उपस्थित सभी विश्व नेताओं से मुझसे
जुड़ने का आग्रह करती हूँ।
राष्ट्रपति जी अब कुछ सवाल लेंगी।
- राष्ट्रपति जी। - राष्ट्रपति जी।
राष्ट्रपति जी, क्या दक्षिण अफ्रीका में आपका परिवार आपके साथ मौजूद रहेगा?
मेरे पति मेरे साथ मौजूद रहेंगे, साथ ही मेरी माननीय खज़ाना सचिव,
जोआना वर्थ भी, जो दवा के लागत-लाभ विश्लेषण के साथ
तैयार रहेंगी ताकि दवा की कीमतें घटाई जा सकें।
कल रात जॉर्जटाउन बार में सीक्रेट सर्विस द्वारा आपकी नाबालिग बेटी को
पकड़े जाने के वीडियो पर क्या आप कुछ कहना चाहेंगी?
मैं और मेरा परिवार अपने मामलों को निजी तौर पर निपटाते हैं।
राष्ट्रपति जी, पूरे सम्मान के साथ,
हम कैसे मान लें कि आप हमें सुरक्षित रखेंगी
जब आपसे अपना घर नहीं संभल रहा?
- अब और सवाल नहीं। - राष्ट्रपति जी।
शुक्रिया। अब और सवाल नहीं।
बस एक सवाल और, प्लीज़।
क्या अब बदलाव का समय है?
क्या आपके घरवाले आपका कहना नहीं मानते?
तुम अपने वीकेंड के सभी प्लान भूल जाओ।
तुम और तुम्हारा भाई हमारे साथ केप टाउन चल रहे हो।
क्यों?
रिपोर्टरों ने आपसे सवाल पूछे, इसलिए?
आप ऐसी क्यों हैं?
आपको बस खुद को अच्छा दिखाना होता है।
सेरेना…
..जॉर्जटाउन बार में .सेरेना सटन का बिना सुरक्षाकर्मियों के
पार्टी करने का वीडियो सोशल मीडिया पर वायरल हो रहा है…
क्या ये ज़ख्मों पर नमक छिड़कने जैसा है?
ये लो।
शुक्रिया, जान।
ज़ख्म तो भर जाएगा।
चलो टीवी पर अपनी रोज़ की बेइज़्ज़्ती देखें।
…ये मुद्दा उनकी आज की प्रेस कॉन्फ्रेंस पर भी छाया रहा
राष्ट्रपति सटन जी-20 में जा रही हैं
अपने टुगेदर प्लान की घोषणा के बाद,
राष्ट्रपति को आलोचकों से और भी ज़्यादा आलोचना सुननी पड़ी।
विदेशी नेता उन्हें सम्मान की नज़र से नहीं देखते
और एक राष्ट्रपति के तौर पर उनमें कम समझ है…
हमारी बेटी मुझसे नफरत करती है।
वो अभी छोटी है।
वो सबसे नफ़रत करती है।
जान, तुम एक बहुत अच्छी मॉम हो।
हाँ।
वो मुझे बहुत परेशान करती है।
देखना एक दिन वो तुम्हें वैसे ही देखेगी जैसी तुम हो।
ब्रिटेन फ्रांस को अपने साथ ले जाएगा।
अगर वे सहयोगी बने रहना चाहते हैं, तो उन्हें समझौता करना होगा।
पर आप उन पर दबाव नहीं डाल सकतीं।
और तुम कब से डरने लग गई?
मुझे याद है शुरुआती चुनाव के दौरान एक विज्ञापन में मुझे जंगबाज़ कहा गया था।
डैनी, तब मुझे ऐसा दिखाया गया था जैसे मैं किसी युद्ध विजेता से नफ़रत करती हूं
और मैंने नामांकन को अलविदा कह दिया।
पर उसके बाद, हम फिर से दोस्त बन गए।
जो, हम हमेशा दोस्त रहे हैं।
याद रहे, समझी?
पर अपनी हिम्मत की वजह से हम यहाँ हैं।
करीब सौ साल पहले, हम में से कोई भी वोट नहीं कर सकता था।
पर अब देखो। तुम और मैं,
सरकारी हवाईजहाज़ मे जी20 में जा रहे हैं।
महोदया, उपराष्ट्रपति और सीआईए निदेशक मिकेलसन
सुरक्षा वार्ता के लिए प्रतीक्षा में हैं।
- आप तैयार हैं। - हाँ।
मिकेलसन। हेरोल्ड।
- राष्ट्रपति जी। - राष्ट्रपति जी।
बताइए। आज कौन मेरी जान लेना चाहता है?
आपके एजेंडे में डिजिटल करेंसी की बात को लेकर
हिंसक बयानबाज़ी तेज़ी से बढ़ी है।
खतरा कितना है?
यह होटल एक किला है।
चूँकि मेज़बान देश कम अनुभवी है, इसलिए हमने
सहायता के लिए पैक्स वर्ल्डवाइड सिक्योरिटी को बुलाया है…
निजी ठेकेदारों के बारे में तो तुम मेरी राय जानते ही हो।
डैनी, यही सबसे अच्छा तरीका है।
हमने पिछले छह महीनों में पैक्स टीम की जांच-पड़ताल की है।
उनके बीच, सीक्रेट सर्विस और हमारी
हमला रोकने वाली स्पेशल फोर्सेज़ टीम भी रहेगी…
उन्हें हनीमून सुइट में रखा है।
- आप बेफ़िक्र रहिए, राष्ट्रपति जी। - हमारी शुभकामनाएँ।
केप टाउन, दक्षिण अफ्रीका
शुक्रिया दोस्त।
ऑफ़िसर रटलेज।
अरे दोस्त, पिछली बार जब मैंने तुम्हें देखा था, हम फँस गए थे,
गोला-बारूद खत्म हो गया था, हमारी छावनी में रेत भर गई थी।
भाई। तुम्हें देखकर अच्छा लगा यार।
हाँ।
बढ़िया लग रहे हो।
मैं हैरान था कि तुम हमारे साथ लॉजिस्टिक्स का काम करना चाहते हो।
हाँ भाई। कंपनी का हेलीकॉप्टर भेजने के लिए धन्यवाद।
तो, कई लोगों को यहाँ तुम जानते हो। बहुतों ने तुम्हारे नीचे काम किया है।
जिन्हें तुम नहीं जानते, वे तुम्हें जानते हैं।
हे भगवान, बहुत समय बाद आया हूँ। है ना?
- हाँ। - है ना?
और अब हम यहाँ हैं, उन्हीं कमीनों की देखभाल के लिए
जो हमें अपनी लड़ाई में उलझाते हैं।
आओ तुम्हें जगह दिखाता हूँ।
हाँ, चलो।
होटल की सुरक्षा कड़क है।
वाकई?
जी20 दक्षिण अफ्रीका में आपका स्वागत है
अब बाहर निकल रहे हैं।
संयुक्त राज्य अमरीका के राष्ट्रपति की मुहर
राष्ट्रपति जी।
गुड मॉर्निंग।
बीस्ट को नीचे पार्क कर दो। बाकी लोग ऊपर रहो।
समझ गया।
आपका स्वागत है, सटन परिवार। मैं ग्रैंड डायमोंट का मेलोकुहले कोआले हूँ।
हम आपके आगमन से बहुत खुश हैं।
बुलाने के लिए शुक्रिया।
रास्ता इधर से है।
आपको ये पहनने होंगे।
इनसे आपको अपने कमरों और होटल की बाकी जगहों की एक्सेस मिल जाएगी।
आइए। स्वागत है।
आप RFID इस्तेमाल करते हैं?
RFID से हम होटल के आसपास की गतिविधियों पर नज़र रख पाते हैं, मिस सटन।
अगर मैं इस कार्ड को हैक करके होटल की दीवार कूद जाऊँ तो?
तो आप हमारे पकवानों का मज़ा नहीं ले पाएँगी।
सुरक्षा केंद्र, पैक्सटन, बॉलरूम से चेक-इन करते हुए।
एडवांस टीम अभी भी अंदर है।
मुझे सीक्रेट सर्विस को ताड़ने वाला वॉलपेपर मिला।
- बस बीस मित और लगेंगे। - शुक्रिया दोस्त।
गुड मॉर्निंग, राष्ट्रपति जी।
मैं केली की कारीगरी देखने को बेताब हूँ।
उम्मीद है उसने अच्छा बनाया होगा।
वाह।
सुपरहीरो केप के साथ गुलाबी गाउन।
और…
कुछ बेहद आरामदायक मगर परेशान करने वाली प्राचीन काल की जूतियाँ।
इन्हें उतार दो, जान। मैं किसी को नहीं बताऊँगा।
मैं सँभाल लूँगी।
हाँ, ज़रूर।
क्योंकि तुम मेरी जान हो, जीने की वजह हो।
मुझे यह बात तुम्हारे आने के साथ ही पता चल गई थी।
मैं बहुत परेशान थी और तुमने मुझे बचाया।
हाँ।
अब तुम्हें दुनिया को बचाना होगा।
अंदर बस कड़ी सुरक्षा वाले रहेंगे। सजग रहें।
RFID अधिकृत फ़ायरआर्म्स
- राष्ट्रपति जी। - राष्ट्रपति जी।
माफ़ कीजिए, राष्ट्रपति महोदया।
कुछ लोग कहते हैं आपका टुगेदर प्लान गिरते डॉलर को बचाने के लिए है?
मेरी बातों को तोड़-मरोड़ कर पेश मत करो। डॉलर गिर नहीं रहा है।
इन किसानों को आप कितना पैसा देंगी?
- और ये पैसा कहाँ से आएगा। - अब आप कुछ ज़्यादा पूछ रहे हैं।
- राष्ट्रपति जी। - राष्ट्रपति जी।
हैलो।
तुम समय बर्बाद नहीं करती। इसलिए मुझे तुम पसंद हो।
हमारी सबसे शानदार इंसानी फ़तेह एक-दूजे की मदद करके हासिल की गई हैं,
और अब हम इसके शिखर पर हैं।
जश्न मनाने के लिए ये वजह काफ़ी है।
और डेरेक, मेरी बढ़ती उम्र का सबसे बड़ा दुख यह है कि तुम्हारा कोई बड़ा भाई नहीं है
जिसे तलाकशुदा औरतें पसंद हों।
हम तुम्हारे लिए इस वीकेंड एक सुंदर-सा शेख़ ढूँढेंगे।
ठीक है।
मुझे ताज़ा राजनीतिक अपडेट दो।
हाँ। काम पर वापस आते हैं।
अभी आता हूँ।
तो, सऊदी अरब और रूस का रुख अभी साफ़ नहीं हुआ है।
अगर उन्होंने मदद करने का विकल्प चुना भी, तब भी वे कोई योगदान नहीं देने वाले।
और वो अड़ियल महिला जो सामने दिख रही है
वो एलेना रोमानो है।
वो अंतर्राष्ट्रीय मुद्रा कोष की नई प्रमुख है।
आपके बाद, दुनिया की दूसरी सबसे शक्तिशाली महिला।
उसने हमारे प्लान को बदलने का प्रस्ताव दिया है।
और मुझे लगता है कि उसने इसकी जानकारी प्रेस में लीक कर दी है।
बेफ़िक्र रहें, मैं एलेना से निपट लूँगी।
एक बेरहम पूंजीपति दूसरी बेरहम पूंजीपति से।
पर आपका काम सबसे मुश्किल है।
शुभकामनाएँ।
प्रधानमंत्री एवरेट।
उसे वश में कर लो, जान।
मैं बच्चों को गुड नाइट कहने जा रहा हूँ।
- ठीक है। - और मैं डिनर पर मिलूँगा।
प्रेस को अपना समय मिल गया है। उन्हें बॉलरूम से बाहर निकालो। चलो।
ठीक है। धन्यवाद, देवियों और सज्जनों।
प्रेस का समय अब खत्म हो गया है।
कृपया दरवाज़े के बाहर आ जाइए।
मैं एजेंट पैरी हूँ। मैं डेरेक को ऊपर ले जा रहा हूँ।
- प्रेस को बाहर भेजना भारी पड़ सकता है। - ऐसा लगता है, सर।
शाम में केवल सुरक्षा टीमों को अग्रदीर्घा में जाने की अनुमति है।
राष्ट्रपति जी।
लाल रंग में खिल रही हैं।
धन्यवाद, प्रधानमंत्री जी। आपकी नेकदिली हैं।
अब, पते की बात यह है कि कुछ बड़ा माँगने से पहले अपने सहयोगियों को
कुछ नशे के घूँट पी लेने दें।
पी लीजिए। मैं इसे भी वैसा शिखर सम्मेलन नहीं बनने दूँगी जहाँ
बस बातें होती हैं और कोई फ़ैसला नहीं होता।
सशक्त महिला और उसका टुगेदर प्लान।
कहना चाहूँगा, मुझे आपका हौसला पसंद आया। लेकिन,
कोई भी ज़िद्दीपना पसंद नहीं करता।
अगर आपके प्रस्ताव पर थोड़ा भी सोच-विचार
हुआ तो यह आपकी जीत होगी।
आपके लिए एक जाम लेकर आता हूँ।
जगह पर मौजूद पैक्स टीम ने हरी झंडी दी है।
बढ़िया।
ठीक है।
- साठ सेकंड में। - हाँ।
यह शानदार अवसर है। कृपया मुस्कुराएँ।
ये ऐतिहासिक पल है। बहुत खूब।
बहुत खूब। शानदार।
एक और तस्वीर।
मैंने दरवाज़ों के तालों के कोड बदल दिए हैं, अब ये हमारी चाबी से खुलेंगे।
दरवाज़े लॉक किए गए!
बहुत-बहुत शुक्रिया।
केप टाउन सैल टॉवर और वाई-फ़ाई बंद होने जा रहे हैं, तीन, दो, एक…
रूम सर्विस वाले बॉलरूम के बाहर आ गए हैं।
अच्छा, ठीक है।
लगता है मुसीबत के समय राष्ट्रपति जी की सेना आ जाती है
अपने होल्डिंग सुईट में वापस आ गए हैं। प्लीज़ जानकारी दो।
आ गए हैं, सर। यूएस स्पेशल फोर्सेज़ कैट टीम उनके कमरे में है।
ठीक है।
राष्ट्रपति जी।
तीस सेकंड में।
एंगेज (सेलफ़ोन पर)
बम दस्ता
घेरे के पास वाला द्वार सुरक्षित है।
और ये चले हम।
कनेक्ट कर रहा है
क्या हो रहा है?
बड़ा धमाका हुआ है।
दरवाज़े खोलो!
जल्दी करो!
मेरे बच्चे, मेरे पति।
आपको यहाँ रुकना होगा, मैम। मेरे साथ रहिए।
क्या हो रहा है?
- हमें नीचे जाना होगा, सर… - बच्चों के बिना नहीं।
- उनके पास आपकी जानकारी है। - पीछे हट जाओ।
खिड़कियों से दूर रहो।
सेरेना और डेमेट्रियस मेरे साथ हैं। बाहर
निकलने से पहले हॉलवे खाली करा रहे हैं।
यहीं रहना।
मज़ेदार है न?
क्या हुआ? क्या हम पर हमला हो रहा है?
कोई मुझे बताएगा आखिर हो क्या रहा है?
मुझे भी आपके जितना ही पता है, सर। अभी हम सबका एक साथ होना बेहतर रहेगा।
दरवाज़ों की सुरक्षा को वे हमसे ज़्यादा समझते हैं।
ये बस बेहूदगी है।
अब तक हमारे आदमियों को उन दरवाज़ों से टकराना चाहिए था।
कैट टीम का क्या?
पहला धमाका हनीमून सुइट के ईस्ट विंग में हुआ।
अगर मैं इस पार्टी को रोक देता, तो कैट टीम मेरा प्रमुख शिकार होती।
ईस्ट विंग में विस्फोट। बाहर निकलने का डेल्टा प्लान।
चलो! चलो!
एडी… एडी, जल्दी चलो यार।
कुछ सेंधमारी हुई है।
हाँ।
हमें पता है।
अब तुम भी मरो।
उठो!
सेरेना और डेमेट्रियस कैसे हैं?
किन देशों की सुरक्षा टीमें यहाँ पर आईं हैं?
वो चार देश जो हमेशा इसकी मांग करते हैं।
अमरीका, चीन, रूस,
- और तुर्की। - चारों ही मौजूद हैं।
- क्या हम… - नहीं, अभी तक हम यहाँ सुरक्षित हैं।
भगवान का शुक्र है। अब, प्लीज़
आप हम सभी को बाहर ले चलें।
कोई तो बोलो।
मैं अपने राष्ट्रपति को ले जा रहा हूँ। तुम हमें नहीं रोक सकते।
सबको बंधक बनाओ!
नेताओं को उनके पति-पत्नी से अलग करो!
- कोने में जाओ! अभी! - ठीक है। चलो।
नीचे रहो। नीचे रहो।
जो!
चलो। चलो।
ब्रोकन ऐरो! ब्रोकन ऐरो!
आओ चलो! वहाँ अंदर चलो।
ऑलिवर…
मैडम!
जल्दी करो!
- हे भगवान! - उठो!
जल्दी करो!
आगे बढ़ना होगा, छुपकर चलो।
डैनिएल!
- -जोएना! - चलो!
बैक अप! बैक अप!
दरवाज़े से बचकर!
यह खतरनाक है। हम कहाँ जा रहे हैं?
बॉलरूम के पीछे एक दरवाज़ा है। मैडम।
हमें कवर चाहिए।
जल्दी करो।
जब तक मैं संकेत न दूँ, आपको रुकना होगा। ठीक है?
ठीक है।
उसे घबराहट हो रही है।
घबराओ मत, सब ठीक है।
मेरी ओर देखो, मैं तुम्हें यहाँ से बाहर निकालूँगी।
ठीक है।
- चलो! - ठीक है।
चलो, बढ़ते रहो!
चलो मेरे साथ!
अपने कॉन्फ़्रेंस बैंड उतार दो। इनमें लगी चिप से वे हमें खोज सकते हैं।
- हमें बढ़ते रहना होगा, राष्ट्रपति जी। - हाँ।
तुम्हें यह कैसे मिला?
मैंने इसे ब्लूप्रिंट्स में देखा था।
ये दरवाज़ा पहले ही ढूँढ लिया था।
तुम हम सबको यहाँ से पहले ही बाहर निकाल लेते।
नीचे रहो।
पापा!
तुम लोग ठीक हो?
मैं फिर से धीरे-धीरे कहता हूँ,
ताकि तुम इसे अपने मोटे दिमाग में घुसा सको।
यहाँ और कितने लोग छिपे हुए हैं?
मुझे बताओ, वरना मैं तुम्हें गोली मार दूँगा।
उन दरवाज़ों के ठीक बाहर दो हथियारबंद आतंकी हैं।
अगर मैं उन्हें हैरान कर दूँ, तो…
देखो, मैं तुम्हारी मदद कर सकती हूँ।
दो के खिलाफ़ दो, हम मिलकर लड़ेंगे।
- आप नहीं जा सकतीं। - तुम्हें ये क्या लगता है?
माना ये सही नहीं है, पर मुझे बंदूक चलानी आती है,
- और मुझे मारने से डर नहीं लगता। - पता है।
- आगे क्या होने वाला है? - वो दो दशक पहले की बात है।
इसके अलावा तुम और कह भी क्या सकते हो।
मुझे दूसरों की चिंता नहीं है
क्योंकि वे अमरीका की राष्ट्रपति नहीं हैं।
रुएज़, तुम जानते नहीं मुझे विशेषाधिकार मिले हुए हैं?
हम यह कर रहे हैं, और यह एक आदेश है।
वो कहाँ गई?
20 में से अठारह मार दिए,
अमरीकी राष्ट्रपति और ब्रिटिश प्रधानमंत्री बच निकले।
कैसे?
पता नहीं बॉस, पर मैंने पता किया है कि वे बचकर कहाँ गए है।
- मैंने कहा था कि डैनिएल मुसीबत बनेगी। - हाँ, तुम्हारी मुसीबत।
वो इस सबकी सबसे अहम कड़ी है।
इसलिए उसे मारने का काम तुम्हें दिया था।
तुम पर भरोसा करके।
तुम दो लोगों को लेकर जाओ, अभी,
और अमरीकी राष्ट्रपति को मेरे पास लाओ।
मुझे निराश मत करना।
एजेंट पैरी, उसने हमारी जान बचाई, समझीं?
इसमें तुम्हारी गलती नहीं थी।
ये उसका काम था।
आओ बेटा, ज़रा मेरी मदद करो।
- हमें दरवाज़ा अटकाना होगा। - यही रास्ता बचा है।
चलो, खींचो इसे।
चलो। चलो!
आखिरी एंट्रेंस को खाली करो।
ठीक है।
ये जगह बहुत बेहतर है।
हाँ, अगर मैली चादरों से एतराज़ न हो।
हमारी स्थिति बेहतर करने के लिए धन्यवाद, मैडम फर्स्ट लेडी।
मुझे हान मिन-सॉ कहिए।
हान मिन-सॉ।
- मैं एलेना हूँ। एलेना रोमानो। - एलेना।
आपकी तुरंत कार्रवाई के लिए आभारी हूँ, राष्ट्रपति जी।
ये हैं स्पेशल एजेंट मैनी रुएज़, और प्रधानमंत्री को तो तुम जानती ही होगी।
हाँ, बिल्कुल। हम सभी अच्छे दोस्त हैं।
मैनी, तुम्हारे पास बाहर निकलने का रास्ता और इमरजेंसी प्लान हैं ना?
उनके पास भी हैं।
ये किसी अंदरूनी व्यक्ति का काम लगता है।
आप अमरीकी तो अपनी स्पेशल फोर्सेज़ के बिना कहीं बाहर नहीं जाते।
वे कहाँ हैं?
हमें लगता है कि शुरुआती धमाकों के बाद,
हमारी पूरी टीम को मार दिया गया।
आपके सैनिक तो दुनिया भर में मौजूद है।
उन्हें इस परेशानी की सूचना भेजिए।
ऑलिवर, दक्षिण अफ्रीका में कोई यूएस बेस नहीं है।
तत्काल सेना को आने में भी समय लगता है,
और मुझे नहीं पता वे राजनीतिक बंधकों को छुड़ाने में कितना कामयाब होंगे।
तो हम क्या करें?
हमें सुरक्षा घेरे को तोड़ना होगा।
अरे नहीं!
और ये यहाँ से बहुत दूर है, तो हमें
कवर की आवश्यकता होगी. क्या करें?
बीस्ट कहाँ है?
- क्या वो अंडरग्राउंड है? - जी हाँ।
ये बीस्ट कोई जानवर है क्या?
नहीं, वो मेरी गाड़ी है।
वो एक मिलिट्री वाहन है जिसे एक आलीशान सेडान बनाया गया है।
पर हम उस तक कैसे पहुँचेंगे?
हमें ग्राउंड फ़्लोर पर जाना होगा,
सर्विस एंट्रेंस से।
लिफ्ट से ही बाहर निकला जा सकता है। पर हमारी सिक्योरिटी कीज़ गिर चुकी हैं।
अगर हमारे पास होतीं भी, अब तक तो वे उनका कोड बदल चुके होंगे।
- सुनो? ये थोड़ा छोटा है… - हम नीचे नहीं जा रहे हैं।
हाउसकीपिंग!
खोलो!
- रुको। - चलो भी।
- तुम क्या कर रहे हो? - आओ, मेरे पीछे आओ।
सेरेना, नहीं।
मैंने कहा, खोलो!
- चलिए! - चलो, बेटा!
खोलो!
जल्दी करो, बेटा। तुम कर लोगे।
रटलेज को ढूँढो। बच्चे फ़र्स्ट फ़्लोर पर भाग गए।
हम ग्राउंड फ़्लोर पर सँभाल लेंगे।
मैं उस संगठन का नेता हूँ जिसने जी20 पर बलपूर्वक कब्ज़ा कर लिया है।
वे कहेंगे कि हम आतंकवादी हैं। हम आतंकवादी नहीं हैं।
हम ऐसे लोगों का समूह है जो दुनिया भर के राजनेताओं को
उनके नागरिकों के अधिकार और संपत्ति को छीनने से रोकेंगे।
सजग: जी-20 का वक्तव्य
वो कौन है? पता लगाओ। अभी।
हम रिकॉर्ड किए गए उनके
फ़रेब के सबूत जारी करेंगे,
जो साबित करेंगे कि अमरीका और उसके सहयोगी कमज़ोर देशों का संसाधन चुराना चाहते हैं
अपनी गिरती मुद्रा को सहारा देने और आर्थिक प्रणाली को पूरी तरह से रीसेट करने के लिए।
राष्ट्रपति सटन द्वारा प्रस्तावित इस मुद्रा के ज़रिए वे यह तय कर सकेंगी
कि आप अपनी मेहनत से कमाया पैसा कब, कहां और कैसे खर्च करें।
मिलान हुआ: 97% पक्का
- हमने उसे पहचान लिया। - शुक्रिया।
एडवर्ड रटलेज, स्पेशल फोर्सेज़, ऑस्ट्रेलियाई सेना।
एफबीआई के पास उसकी जानकारी है।
वो हमारी नज़र से बचकर अंदर कैसे आया?
वो पैक्स वर्ल्डवाइड के साथ आया था। कानूनी तौर पर अच्छी पहचान लेकर।
…अपने, अपने परिवार, अपने प्रियजनों के लिए,
आपको अपना पैसा उनके बैंकों और शेयर बाज़ारों से निकालना होगा,
और आप क्रिप्टो में निवेश करेंगे
क्योंकि यह एकमात्र ऐसी मुद्रा है जिसपे उनका नियंत्रण नहीं है और न ही वे कर सकते हैं।
मुझे देख रही सरकारों से निवेदन है कि अगर मुझे रोकने की कोशिश की,
तो मैं तुम्हारे नेताओं को मार दूँगा।
मुझे देख रहे नागरिकों,
अगर हम अभी कुछ करेंगे, मिलकर…
तो आने वाले कल में,
हमारी सुबह…
एक नई दुनिया में होगी।
हमें चलते रहना होगा।
पर हम मॉम को कैसे ढूँढेंगे?
हम नहीं ढूँढ़ेंगे।
- क्या? - जब तुम्हारी मॉम चुनाव जीतीं
तभी हमने तय कर लिया था कि ऐसी कोई मुश्किल आने पर
तुम दोनों को बाहर निकालना मेरा काम होगा।
उसके साथ चाहे जो भी हो…
तुम्हारा ध्यान मैं रखूँगा।
अब, चलो चलते हैं।
मेरा सुझाव है कि हम दरवाज़ा बंद कर दें और आर्मी के आने तक इंतज़ार करें।
शिखर सम्मेलन आर्मी के कब्ज़े में है। अगर ज़िंदगी चाहते हो, तो मेरी बात मानो।
फिर से हुक्म चलाने लग गई। तुम कोई यहाँ की मुखिया नहीं हो।
अगर वे चाहते हैं, तो उन्हें रुकने दीजिए।
यहाँ खतरा है, तुम भी जानते हो। मैं उन्हें छोड़कर नहीं जाऊँगी।
आदमी होटल में जाकर तुम्हें ढूँढ़ लेंगे।
तुम ये भी नहीं जानते।
मैंने बहुत दुनिया देखी है, मुझे पता है हमारा मुकाबला किससे है।
किसी धमाकाग्रस्त इमारत से एक बच्चे को बचाते हुए
किसी ने फ़ोटो खींच ली तो तुम खुद को हीरो समझने लगी?
एक बात कहूँ?
तुम यहीं रहो फिर।
महिलाओं, आपकी राय?
यहाँ रूककर उसकी बकबक सुनने के बजाय मैं तुम्हारे नेतृत्व में रहना पसंद करूँगी।
हाँ। बताओ, हम गैराज कैसे जाएँगे?
देवियों और सज्जनों।
जैसा कि आप देख सकते हैं, शाम का कार्यक्रम ज़रा बदल गया है।
लेकिन जब तक आप मेरा कहना मानेंगे,
तब तक सब सही रहेगा।
अब, एक-एक करके आप ऊपर आएंगे।
आप सीधे लेंस में देखेंगे,
और आप शब्दों को ठीक वैसे ही पढ़ेंगे जैसा लिखा हुआ है।
चलो दक्षिण कोरिया से शुरू करते हैं।
राष्ट्रपति ली यंग-हो, आइए।
अपना समय लेकर, शब्दों को पढ़ें।
क्या आपको अनुवादक की ज़रूरत है?
क्योंकि मेरी टीम को सभी एशियाई भाषाएं एक सी लगती हैं।
- मुझे अंग्रेज़ी आती है। - अच्छा है।
पर मैं इसे नहीं पढूँगा।
यह एक पैनग्राम है,
एक वाक्य जिसमें भाषा की हर ध्वनि उपयोग की जाती है।
अगर वो हमें ये कहते हुए रिकॉर्ड कर लेगा,
तो वो अपने एआई सर्वर की मदद से डीपफेक बना सकता है
जिससे ऐसा लगेगा कि हम वो कह रहे हैं जो वो चाहता है।
एआई भी नहीं पहचान पाएगा कि ये नकली है।
एक होशियार दक्षिण कोरियाई।
- तुम साथ हो या नहीं? - मैं तुम्हारी मदद नहीं करूँगा।
अच्छा, ठीक है।
हम किसी और से शुरू करेंगे।
यहाँ आओ।
मेरा कान!
तुम जानवर हो!
हाँ, मैं एक जानवर हूँ। मैं तुम्हारा जानवर हूँ।
मुझे ऐसा तुमने बनाया है। ये सब तुम्हारे
भ्रष्ट युद्धों और तुम्हारी मुनाफ़ाखोरी का नतीजा है।
तुम लोगों की वजह से सिर्फ़ दुश्मनी और बँटवारा हुआ है!
अगर हम उतने ही दोषी होते, तो तुम्हें हमारे डीपफ़ेक नहीं चाहिए होते।
हाँ, पर राजनीति भी तो एक नौटंकी ही है न?
आप लोग मशहूर हो जाएँगे।
"वो फ़ुर्तीली हल्की बादामी लोमड़ी हवा में कूदी हर पतले कुत्ते के ऊपर।"
- "वो फ़ुर्तीली…" - "हल्की बादामी लोमड़ी…"
हवा में कूदी…"
"हर पतले कुत्ते के ऊपर।"
- "देखो, मैं चिल्लाया…" - "उसने तुम्हें फिर नाकाम किया…"
"अराजकता पैदा की।"
अराजकता।
जिसने भी यह किया है फायरवॉल उसके कंट्रोल में है।
सभी निगरानी खल्लास।
हमारे पास अंदर की कोई खोज-खबर नहीं है।
यह एक तख्तापलट है।
एक वैश्विक तख्तापलट।
और राष्ट्रपति जी की क्या खबर है?
नहीं, हम नहीं जानते, सर।
और अंदर मौजूद विश्व के नेताओं में से,
किसी को भी बचाने की एकतरफा कोशिश करने पर अगर किसी बंधक की मौत हो जाती है,
इसे युद्ध का ऐलान माना जा सकता है।
इन 19 देशों से फ़ोन पर बात करते हैं और कोई प्लान बनाते हैं।
शिखर सम्मेलन के अंदर से अभी एक वीडियो अपलोड किया गया है।
जर्मन चांसलर ने की जी20 में छुपकर रिकॉर्डिंग
एक विश्व डिजिटल मुद्रा हमें अनुमति देगी
हमारे नागरिकों की हर गतिविधि पर नज़र रखने के लिए।
हम राष्ट्रपति सटन की योजना पर सहमत होंगे।
- उन्होंने इसे कैसे रिकॉर्ड किया? - यह एक डीपफेक लगता है।
इससे फ़र्क नहीं पड़ता।
मुद्रा बाज़ार में तबाही मचाने के लिए इससे बहुत अराजकता पैदा होगी।
उन्होंने एक और अपलोड कर दिया।
हम इसका उपयोग चुनाव में अपनी स्थिति मज़बूत करने के लिए कर सकते हैं।
तो, इस प्रक्रिया में खुद को समृद्ध करें और
सत्ता में बने रहें, शायद अनिश्चित काल तक।
एक ऐसी दुनिया में जहां दुष्प्रचार सूचना से अधिक शक्तिशाली है,
यह बहुत बुरा दिखेगा।
"वो फ़ुर्तीली हल्की बादामी लोमड़ी हवा में
कूदी हर पतले कुत्ते के ऊपर। देखो…"
तुम सही थे।
प्रेस का सिर चकरा गया है।
…मुद्रा बाज़ार में भारी गिरावट आ रही है।
प्लान काम कर रहा है। आपका क्रिप्टो बढ़ रहा है।
हमारे पास क्रिप्टोकरेंसी है, जो लगता है, हर 15 मिनट में तीन गुना बढ़ रही है।
हाँ, हम अरबपति बन रहे हैं।
अब, हमें बस अमरीकी राष्ट्रपति की ज़रूरत है योजना को अपने अंजाम तक पहुँचाने के लिए।
पर वो कहाँ होंगी?
मैडम, की-कार्ड के बिना ये काम नहीं करेगा।
हम यहाँ ऊपर चढ़ सकते हैं और प्रतीक्षा करें कि कोई उसे उपयोग करे, मिन-सियो।
मैं एक बुज़ुर्ग महिला हूँ, धीरे-धीरे ही कर पाऊँगी।
चलो।
चलो!
चलो, चलो।
चलो! जल्दी करो!
- चलो, ऊपर, ऊपर। - मुझे ऊपर उठाओ।
एक, दो, तीन में।
- तीन! - ऊपर, ऊपर।
एक, दो, तीन!
यहाँ!
हाय मर गया…
माफ़ करना।
मैडम!
उसे छोड़ दो!
बढ़िया निशाना था।
शुक्रिया!
मैडम, आपको चोट लगी क्या?
सिर्फ़ मेरी भावनाओं को।
आपने बहुत…
अच्छे से सँभाला।
शुक्रिया!
बाहर चलो।
हमारे पास की-कार्ड है।
अब हम आगे बढ़ेंगे।
मैडम…
आपको ये रख लेनी चाहिए।
पुलिस हमें बचाने क्यों नहीं आ रही?
इतना आसान नहीं है। बहुत सारे ख़ास मेहमान बंधक बनाए गई हैं।
पुलिस बिना प्लानिंग के अंदर नहीं घुस सकती। हमें हौसला रखना होगा।
तुम्हारी मॉम भी चाहेंगी कि हम धैर्य से काम लें।
पर मॉम चुप बैठने वालों में से नहीं हैं। मॉम कुछ कर रही होंगी।
हाँ, उम्मीद है ऐसा ही हो।
नेटवर्क नहीं है
सारे नेटवर्क बंद है। उन्हें जाम कर दिया होगा।
कुछ तो होगा, वरना आतंकवादी अपना संदेश नहीं भेज पाएँगे।
शायद उनके पास सीक्रेट वाई-फ़ाई नेटवर्क हो।
होना तो चाहिए।
टीवी अभी भी काम कर रहे हैं।
मैं टीवी सैटेलाइटों से कुछ जुगाड़ करके, किसी रिमोट नेटवर्क से कनेक्ट कर सकती हूँ।
तुम कनेक्ट कर सकोगी?
सेरेना!
ओए, किधर जा रही हो तुम?
सेरेना।
ध्यान से!
ये मेरी बहन ही है ना?
ये सर्विस एंट्रेंस का छोटा रास्ता है।
ठीक है।
सुनो।
ज़रा रुको। मेरे जूते।
मेरे स्टाइलिस्ट ने मुझे भी ऐसे जूते दिए थे। पर मैंने मना कर दिया।
पर मैं तुम जितनी लंबी और आत्मविश्वासी नहीं हूँ।
मुझे उन्हें पहनना होगा।
सुनो, हॉलवे में दो लोग हैं।
पहले मैं जाऊँगा, आप पीछे से आना।
ठीक है।
जाओ!
ताज़ा खबर जारी है…
… दक्षिण अफ़्रीका में जी20 शिखर सम्मेलन हाईजैक कर लिया गया है।
जी20 देशों में खलबली मचे होने की खबरें हैं कि विश्व नेताओं को मिलकर बचाने के लिए
आवश्यक जानकारी जुटाने में परेशानी हो रही है।
हालाँकि आतंकवादियों के बारे में जानकारी कम है…
भाई, सुइडलैंडर्स कब से ऑस्ट्रेलियाई से हुकुम लेने लगे?
पर ये काम कर रहा है भाई। मुद्रा में गिरावट आ रही है।
एडवर्ड रटलेज, ऑस्ट्रेलियाई सुरक्षा बल का एक औपचारिक ऑफ़िसर।
अमरीका और उसके सहयोगी कमज़ोर देशों के संसाधनों को चुराते हैं
और आर्थिक प्रणाली को पूरी तरह से बदल डालते हैं।
आतंकवादी की पहचान CPL एडवर्ड रटलेज के रूप में हुई
राष्ट्रपति सटन जिस मुद्रा का प्रस्ताव रख रही हैं,
उसका मतलब है निजी स्वतंत्रता का अंत।
पर आप बहुत कुछ कर सकते हैं।
अपने बैंक से अपने पैसे निकाल कर क्रिप्टो में निवेश कर सकते हैं,
क्योंकि ये एकमात्र मुद्रा है जिसे वे नियंत्रित नहीं करते हैं।
रसोई में करीब पाँच बंधक हैं।
वे रटलेज नाम केऑस्ट्रेलियाई के लिए काम कर रहे हैं।
वो लोगों से कह रहा है कि अपना पैसा बैंकों से निकालें। इससे तो बाज़ार गिर जाएँगे।
शायद मुद्राओं में उसने निवेश कर रखा हो।
माफ़ करना, मैं एक मानवतावादी हूँ, बैंकर नहीं। तुम दोनों क्या बात कर रहे हो?
वो बोल रही हैं कि हमें लूटा जा रहा है।
अगर लोग अपना पैसा बाहर निकालेंगे, तो मुद्राएँ घट जाएँगी।
मुद्रा जितनी गिरेगी, वो उतना ज़्यादा कमाएगा।
- हमें चलते रहना होगा, मैडम। - इन लोगों को पीछे नहीं छोड़ूँगी।
हमें उनकी मदद करनी होगी।
उस रसोई में बैठे लोगों को बचाना मेरा काम नहीं हैं, मैडम।
आपका बचना ज़्यादा अहमियत रखता है। हम सभी को नहीं बचा सकते।
पर हम रसोई में मौजूद लोगों को बचा सकते हैं। मैं उन्हें नहीं छोड़ूँगी।
और राष्ट्रपति होने के नाते, मैं अपने फ़ैसले ले सकती हूँ, मैनी।
पर मुझे तुम्हारी मदद चाहिए।
ये अच्छा है यार।
कैसी आवाज़ है ये?
चलो देखते हैं भाई।
किसकी आवाज़ है?
किसकी आवाज़ है वो?
मुझे बताओ, वरना मैं तुम्हें एक-एक करके गोली मार दूँगा।
मजाक समझ रखा है क्या?
बहुत हुआ!
बंदूक फ़ेंक दो!
शानदार!
वे सब तुम्हें ढूँढ़ रहे हैं।
पर तुम खुद यहाँ चली आई।
अपने हथियार फ़ेंक दो।
मैं नहीं फ़ेंकूँगा।
मैंने कहा इसे फ़ेंक दो।
कहाँ हो तुम?
जल्दी से। मुझे खोल दो।
यह लो।
ठीक है, जल्दी, जल्दी।
यहाँ मेरी मदद करो।
शुक्रिया।
मैडम।
मैनी!
मैनी। इसे गोली लगी है।
- धत्। - हे भगवान!
- उसे हटाना होगा। - हाँ।
चलो, उठाओ इसे।
पापा, ये पुराने ज़माने के एंटीना जैसा काम करता है।
तुमने ये सब कहाँ से सीखा?
उसने मिस्टर रोबोट से सीखा।
नहीं।
- उसने भी प्रिंगल्स कैन इस्तेमाल किए थे। - अच्छा।
इस पुराने एंटीना की मदद से मैं उस पुराने सैटेलाइट डिश से कनेक्ट कर सकती हूँ।
मैं आउटगोइंग मैसेज भेज सकूँगी।
…हम उन्हें ढूँढ लेंगे।
डार्डन आ रहा है।
यहीं रहो। हिलना मत।
तुम वहाँ जाकर देखो।
कुछ तो गड़बड़ है। यहीं रहो।
यहीं पर।
सुनो, कुछ गड़बड़ लगे, तो ऊपर चले जाना।
इसके नीचे भी देखना।
चलो भी।
एचवैक के पीछे देखो।
वो क्या था?
मैं निहत्था हूँ।
डेरेक, पूरी तरह बाहर निकल आओ।
पूरी तरह से। धीरे-धीरे।
तुम हमें इस तरह धोखा कैसे दे सकते हो?
मैं न तो तुम्हारा वफादार हूँ, न ही तुम्हारी बीवी का।
तुमने अपने देश को धोखा दिया।
नहीं, तुम्हारी पत्नी ने मेरे देश को धोखा दिया
जब उसने तय किया कि अफ्रीका के किसान, अमरीकियों से ज़्यादा मायने रखते हैं।
भेज रहा है
डेमेट्रियस और सेरेना कहाँ हैं?
मुझे नहीं पता।
हट जाओ!
हट जाओ।
वे कहाँ हैं?
मैंने कहा, "मुझे नहीं पता।"
पर मुझे पता है कि वो तुमसे बचने में माहिर है।
राष्ट्रपति जी कहाँ हैं, डेरेक?
पता नहीं।
इसे यहाँ से निकालो।
हे भगवान, ये देखो। बाहर बहुत गड़बड़ है।
हमारी मदद कहाँ तक पहुँची है?
सेंटकॉम यूएसएस कैरियर ग्रुप टारगेट की ओर बढ़ रहा है।
पर यहाँ पहुँचने के बाद भी, एक समस्या है।
सदस्य देशों के साथ तालमेल की कमी है।
हमें केप टाउन के एक असुरक्षित नेटवर्क से ईमेल मिला है,
- सेरेना सटन होने का दावा किया है। - क्या लिखा है?
उसके पिता को पकड़ लिया है, पर उसकी माँ अभी भी आज़ाद है।
बढ़िया।
कैसे पता कि वो है?
उसने…
उसने लिखा है कि "कमीना एजेंट डार्डन" इस सबके पीछे है।
हमारा एजेंट?
ताज़ा खबर सुनें।
हमें पता चला है कि जी20 के सदस्य देश और दक्षिण अफ्रीकी सरकार
आतंकवादी हमले के विरुद्ध मिलकर काम करने पर सहमत हुए हैं।
विश्व के नेताओं की सुरक्षा सुनिश्चित करने के लिए।
सूत्रों से पता चला है कि यूएस कैरियर ग्रुप
दक्षिण अफ्रीका के तट से करीब तीन घंटे दूर है।
अब समय आ गया है कि बंधकों का इस्तेमाल करके राष्ट्रपति को ढूँढ निकालें।
इससे वो आ जाएगी।
गोली अभी भी अंदर है।
गोली बाहर निकलना ज़रूरी है।
इसे अंदर छोड़ना होगा।
क्या तुम घाव पर पट्टी कर सकती हो?
हाँ।
हिलो मत, शूरवीर।
ठीक है। ठीक है।
हे भगवान।
तुम दोनों अपने फ़र्ज़ को लेकर कुछ ज़्यादा ही मुस्तैद हो।
आपके लिए भी यही कह सकते हैं, मैडम।
दक्षिण अफ्रीकी सरकार को लगा कि
स्टाफ़ में हम जैसे लोग हों तो अच्छा रहेगा।
हम आप दोनों के आभारी हैं।
ये तो हमारा सौभाग्य है।
मेरे पति और बच्चे लापता हैं। मुझे जानना है कि वे सुरक्षित हैं।
हम आपके परिवार को ढूँढ़ लेंगे, मैडम।
आप इसे रख लीजिए।
रेडियो इस्तेमाल करना ख़तरनाक तो नहीं?
आतंकवादी अपर चैनल का इस्तेमाल नहीं कर रहे,
तो हम आठ फ्रीक्वेंसी नंबर पर जुड़ेंगे।
ठीक है। उन्हें ढूँढ़ो और इन लोगों को किसी सुरक्षित जगह पर ले जाओ
- जहाँ उन्हें कोई ढूँढ न सके। - जी, मैडम।
ईनी, मीनी, माइनी, मो।
ऑस्ट्रेलियाई प्रधानमंत्री, लो।
अच्छी खबर है, दोस्त। तुम यहाँ से जा रहे हो।
देखो तुमने मुझसे क्या करवाया।
हिलना मत।
तुम कैसा महसूस कर रही हो?
गहरी साँस लो।
जितना अच्छा महसूस कर सकती हूँ।
तुम पहले भी इस तरह के दौर से गुज़री हो।
क्या यह… मेरा मतलब…
क्या ये बहुत आसान है तुम्हारे लिए?
शुरुआत में सब ठीक था। तो, मैंने ज़्यादा लड़ाई नहीं देखी।
पर आखिरकार जब मैंने देखा…
तब सब बहुत ही गंभीर था।
मैं घायल थी,
एक लड़के को सुरक्षित बचाया,
और बस वो तस्वीर टाइम मैगज़ीन के कवर पर थी।
पर उन्होंने जो नहीं दिखाया…
मुझे उस बच्चे को उसकी
माँ से दूर हटाना पड़ा…
धमाके से जिसके चिथड़े हो गए थे।
मैं बहुत डरी हुई थी, मैं भागी।
मैं बस भागती रही।
मैं ऐसे घूम रही थी जैसे किसी युद्धस्थल पर हूँ…
मैं बस कुछ मिनटों के लिए वहाँ थी।
मेरे देश में…
एक युद्ध संवाददाता था…
जो बोअर वार्स के दौरान यहाँ दक्षिण अफ्रीका के एक पीओडब्ल्यू कैंप
से भाग निकला था। वो…
हाँ, वो बाड़ पर कूदा,
काफी देर पैदल चला, और फिर अपने बच निकलने की कहानी सुनाकर मशहूर हो गया।
विंस्टन चर्चिल।
हम यहाँ तक अपनी मर्ज़ी से पहुँचते हैं।
हम यहाँ क्या करते हैं, यही मायने रखता है।
वो रही, सीधे आगे।
- आप गाड़ी चलाओ। - अच्छा।
ठीक है।
शानदार हथियार हैं।
जल्दी करो। चलो।
डैनी?
डैनी, क्या तुम मुझे सुन सकती हो?
डेरेक?
जान, तुम्हें चोट तो नहीं लगी ना?
हे भगवान!
नहीं डेरेक, मैं ठीक हूँ।
बच्चे कहाँ हैं?
जान, बच्चे ठीक हैं। बच्चे सुरक्षित हैं। ठीक है…
राष्ट्रपति डैनिएल सटन।
रटलेज।
तुम मेरा नाम जानती हो?
लिफ्ट में मुर्दा रशियन,
रसोईघर में मुर्दा सुइडलैंडर्स।
मेरे लोगों को मारकर खुश तो होगी?
मैं तुम्हें भी मार डालूँगी।
बढ़िया, बढ़िया। मेरे पास आओ। मैं बॉलरूम में हूँ।
पहले मेरे पति और बच्चों को होटल से निकालो, तब मैं बता दूँगी कि मैं कहाँ हूँ ।
नहीं, नहीं, मेरी जान। मैं यहाँ दो विश्व नेताओं को मार चुका हूँ,
और अगर तुमने मुझे इंतज़ार करवाया तो और भी मारे जाएँगे।
तुम मुझे सही-सही बताओ कि तुम अभी कहाँ हो,
वर्ना मैं डेरेक की आँखें निकाल लूँगा।
और तुम वॉकी पर उसकी आहें सुनना।
एक भाड़े के सैनिक को जी20 पर हमला करके क्या मिलेगा?
क्या कहा?
तुमने मुझे भाड़े का सैनिक कहा?
मोहतरमा, तुमने गैसोलीन के लिए लड़ाई लड़ी थी।
मैं हमेशा से देश की सेवा ऐसे ही करती आई हूँ।
हाँ, आँख मूंदकर। तुम आँख मूंदकर देश की सेवा करती हो।
तब से लेकर आज तक तुम हमारा इस्तेमाल ही करते आए हो।
हम तुम्हारा इस्तेमाल कर रहे हैं? इसीलिए तुम सबको डराते हो, बाज़ार गिरा देते हो?
- हम क्रिप्टोकरेंसी का साम्राज्य चाहते हैं… - बकवास मत करो।
बात क्रिप्टो की नहीं है। अमीर बनने के लिए तुम मुद्राओं के भाव गिराना चाहते हो।
यह कुछ निजी मामला लगता है। तुम किसके पीछे पड़े हो?
मैं तुम्हारे पीछे हूँ।
सुनो, कार्ल।
सटन के बच्चे। हॉलवे सिक्स में। जाओ, जाओ, जाओ।
अगर तुम आमने-सामने बात नहीं करोगी, तो मैं तुम्हारे बच्चों से बात करूँगा।
मेरे बच्चे तुम्हारे पास नहीं हैं।
अभी नहीं, पर मैं उन्हें स्क्रीन पर देख रहा हूँ।
डेरेक, हमारा एक काम कर दो।
अपनी बीवी को बताओ जो तुम्हें दिख रहा है।
डार्डन भी इनके साथ मिला हुआ है।
नहीं! रुक जाओ!
उसे अकेला छोड़ दो!
फिर से मारो।
डेरेक, तुम मेरी जान हो। बच्चों से कहना वो मेरी जान हैं।
डेमेट्रियस से कहना कि वो मेरा सुकून है। सेरेना से कहना मुझे माफ़ कर दे।
मुझे अपनी बेटी पर गर्व है।
मैं अंडरग्राउंड गैराज में हूँ।
नहीं। नहीं।
वे मुझे पकड़ने आ रहे हैं।
तुम क्या कर रही हो?
राष्ट्रपति जी कहाँ हैं?
- राष्ट्रपति जी कहाँ हैं? - मैं वही कर रहा हूँ जो मुझसे कहा गया है।
देखो, यहाँ एक दरवाज़ा है।
शायद हम इस तरफ़ से निकल सकते हैं।
मैं कार्ल बो रहा हूँ। पूल की ओर जा रहा हूँ। ओवर।
हैलो, बच्चों।
पूल के पास मस्ती, हाँ?
सॉना में पसीना बहाना है।
हाँ। बढ़िया है।
मैं तुम्हें देख सकता हूँ।
मेरी छोटी चुहिया।
हे भगवान। तुम वकांडा कबीले से हो क्या?
तुम्हारी मॉम ने हमें भेजा है।
सेरेना के लिए दुलार सहित, मॉम
एजेंट डार्डन।
राष्ट्रपति जी।
मैं निहत्थी हूँ।
ठीक है, चलिए।
तुम्हारी मदद किसने की? तुम अकेले तो इस साज़िश को अंजाम नहीं दे सकते।
हे भगवान।
पीठ में छुरा भोंकने वाले गद्दार!
आपको क्या मेरा काम करने के लिए रखा है?
- मैनी… - मेरे साथ ऐसे खेल मत खेलिए।
आप मुसीबत में हैं, आप मुझे बताएँ, ताकि मैं आपकी ढाल बन सकूँ, मैडम।
स्टीयरिंग व्हील गलत साइड में है…
चुप रहो, ऑलिवर! अपनी ज़बान बंद रखो!
मुझे माफ़ कर दो।
तुम ठीक हो, शूरवीर?
हाँ।
मॉम।
मॉम?
सेरेना?
सेरेना, तुम ठीक हो? डेमेट्रियस ठीक है?
हाँ, हम ठीक हैं। हम मेलोकुहल के साथ हैं।
लोकेशन मत बताओ, वे सुन सकते हैं।
मुझे माफ़ कर देना।
नहीं मॉम, मुझे माफ़ कर दीजिए।
मुझे अपनी कही हर बात का अफ़सोस है, मुझे वो सब नहीं कहना चाहिए था।
पता है। सब सही होगा, ठीक है?
मॉम, पर वो पापा को ले गए।
अब हम क्या करेंगे?
तुम्हें कुछ नहीं करना है।
मैं चाहती हूँ तुम और डेमेट्रियस बाहर निकलो।
अगर मैं मदद कर सकूँ तो?
काश तुम कर पाती, पर अब बात बहुत ज़्यादा बढ़ चुकी है।
- मैं चाहती हूँ कि तुम… - एक बार, मुझ पर भरोसा तो करो।
क्या करोगी तुम?
शायद मैं वो कर सकती हूँ जो आपने मुझे कभी दोबारा करने से मना किया था।
सेरेना, मैं…
पार्टी में जाने के बजाय, मैं पार्टी को हमारे पास ला सकती हूँ।
वो की-कार्ड रीडर की बात कर रही है।
जिससे उसने हमारा सिस्टम हैक किया था।
उसके लिए तुम्हें क्या सामान चाहिए?
मुझे उनमें से एक मशीन चाहिए।
वो जो मेरे पास घर पर है, वो जो आपने पकड़ी थी।
वो तो लॉबी में होगी।
मुझे लगता है मैं ला सकती हूँ।
तुम हौसला रखना, समझी?
आप मेरी जान हैं, मॉम।
तुम भी मेरी जान हो, बेटी।
एलेना, तुम, ऑलिवर और मिन-सियो, तुम सब यहाँ से जा रहे हो।
हाँ।
माफ़ करना, मैं अपने पति को यहाँ अकेला नहीं छोड़ सकती।
मैं समझती हूँ। ठीक है।
एलेना, तुम ऑलिवर, तुम्हें आगे की ज़िम्मेदारी उठानी होगी।
- हाँ। - हमने तुम्हारी हर बात मानी है।
जो भी ज़रूरी है हम वो करेंगे।
पर गाड़ी मैं चलाऊँगी।
ठीक है।
तो सुनो हमें क्या करना होगा।
ये क्या…
एक बंधक आज़ाद घूम रही है। एक छोटी सी एशियाई महिला।
पीछे की लॉबी में, अभी।
क्या मेरी स्टाइलिस्ट इसे पसंद करेगी?
केवलर हर चीज़ के साथ जंचता है।
मैं पैंट की बात कर रही हूँ।
छलावे वाले कपड़ों के साथ सही लगेगा, मैडम।
आपने होटल में ऐसे कितने लगाए हैं?
ज़ुलु में इसका मतलब "बहुत सारे" होता है।
ये मॉम के प्लान का दूसरा हिस्सा है।
हमें रणनीतिक सुरक्षा को खत्म करना होगा।
हमें आगे बढ़ते रहना होगा।
ख्याल रखना, डेमेट्रियस।
तुम भी ख्याल रखना।
ये क्या हो रहा है?
राष्ट्रपति की लिमो गेट की ओर आ रही है।
- हमने कर दिखाया! - हाँ! हाँ!
हमने कर दिखाया!
हमने कर दिखाया…
अमरीकी राष्ट्रपति सीमा से बाहर निकल रही हैं।
मिसाइल लॉन्चर चलाओ। उससे रोको उन्हें।
टारगेट लॉक किया गया, सर।
मिसाइल दागो!
कुछ हलचल दिख रही है, गोली मत चलाना।
वो हमारा ही कोई शख्स है।
- मिसाइल चूक गई। - इसलिए हमारे पास और भी हैं।
मिसाइल दागो! फौरन!
- हे भगवान! - हे भगवान।
हे भगवान!
- हे भगवान! - चुप रहो, ऑलिवर। अपना काम सही से करो।
आराम से।
उनकी कोई भी जानकारी प्रतिक्रिया को तेज़ करेगी।
- ज़्यादा समय नहीं है। - शायद जाने का समय है।
मुझे सटन चाहिए।
गैराज में बैरिकेड करो, कोई भी गाड़ी जाने न पाए।
मुझे पूरा घेराव चाहिए!
दुनिया का हर देश जवाबी हमला करने की तैयारी में होगा,
इसलिए तुम सब तुरंत काम पर लग जाओ!
क्या तुम जानते हो ज़ुलु में "उकुखुमा" का क्या मतलब होता है?
क्या?
धमाका!
चलो चलते हैं।
ये किसी ने अंदर से छोड़ा है।
वे अंदर हैं!
ढूँढ़ो उन्हें! अभी!
वो धमाका हमारे लोगों ने किया था और वो राष्ट्रपति जी
के प्लान का हिस्सा था।
अब जबकि हमने आतंकवादियों के मुख्य हथियार को तबाह कर दिया है,
हम होटल में पीछे से घुसने के लिए एक छोटी सी स्ट्राइक फ़ोर्स तैयार करेंगे।
सेरेना 12 मिनट में वो दरवाज़े खोल देगी।
हमें कैसे पता कि यह काम करेगा?
देखो, हम यहाँ मुश्किल में हैं,
लेकिन तुम्हारी राष्ट्रपति के साथ मिलकर मुकाबला करने से मुझमें भी उम्मीद जागी है।
मैं चाहटा हूँ कि तुम उनके नेतृत्व का पालन करो।
पता है जब मैं चुनाव लड़ रही थी,
तब मेरे कैंपेन एडवाइज़र…
मुझसे लगातार कहते रहे कि मैं अपने मिलिट्री में रहे होने का लाभ उठाऊँ।
मुझे यकीन है कि उनका ये मतलब नहीं रहा होगा।
पहुँच गए।
ठीक है।
मैं संभाल लूँगा।
उम्मीद है यह काम करेगा।
बॉलरूम, सामने का प्रवेशद्वार, हॉलवे, सबकी बिजली का कनेक्शन यहाँ है।
हमें सेरेना को लड़ने का मौका देना होगा।
आप एक अच्छी माँ हैं।
अगर मुझे रुलाया, तो मार डालूँगी।
मैं जानता था मैडम, कि आप बेहद नरमदिल इंसान हैं।
ज़िंदा रहे तो फिर मिलेंगे।
हम ज़रूर मिलेंगे, डैनिएल।
टिटोस, यहाँ आओ।
रटलेज, हमें जाना होगा।
नहीं, हमें यहाँ से निकलना होगा। न न…
चुप रहो! मुझे सोचने दो।
तुम दोनों, उठो, उठो! उठते हो या उठाऊँ!
चलो! उठो!
उठो, चलो।
कोई अंदर न आने पाए, कोई बाहर न जाने जाए।
चाहे जो हो जाए, हम अपनी जंग जारी रखेंगे!
खेल अभी ख़त्म नहीं हुआ है।
मैनी, बत्तियाँ बुझा दो।
क्या हो रहा है?
पूर्वी इलाके में बिजली चली गई है।
वो क्या था?
वहाँ देखो।
जाओ।
यहाँ!
चलो नाचते हैं, राष्ट्रपति जी।
तुम कहाँ थे? कुछ गड़बड़ है…
सभी सेलुलर और डेटा कम्युनिकेशन दुरुस्त कर रहे हैं।
मैनी, बत्तियाँ चालू करो।
मैनी!
मैनी, उठो!
शाबाश।
हम सर्विस एंट्रेस के बाहर हैं।
RFID सुरक्षा सिस्टम एक्सेस हो है
और तुम्हारे दरवाज़े।
दरवाज़े खुल गए
ठीक है।
मॉम, सँभलकर!
वो हमेशा ही इतनी ताकतवर थीं, है ना?
खुश रहो तुम्हें कम सज़ा मिली।
हैं ना वो कमाल की?
- डैनिएल! - हे भगवान!
आओ अपने पति को बचाओ।
मॉम? मॉम, क्या आप मुझे सुन सकती हैं?
क्या हुआ, मेरी जान?
पापा एक बड़े से कमरे में हैं। उनके गले पर चाकू लगाया गया है।
मैं पहुँच रही हूँ।
हाथ ऊपर करो।
मैं यहाँ हूँ, ठीक है? तुम उन्हें जाने दे सकते हो।
नहीं, नहीं, मुझे ऐसा नहीं लगता।
जान, तुम इंसानी तौर पर कम हिम्मती हो।
मैं भी तुम्हारे बारे में यही कहूँगी।
हाँ, पर देखो, मुझे खुशी है कि हम सब यहाँ साथ हैं।
बैठ जाओ।
खैर, वो तुम्हारा ही प्लान था न?
20 देशों के लोगों को साथ लाना?
दुनिया को लूटने के लिए?
तुम चोर हो।
तुम मेरे बारे में कुछ नहीं जानती।
कुछ भी नहीं।
ऑफ़िसर एडवर्ड रटलेज, मैं तुम्हें जानती हूँ।
तुम वो सैनिक हो जो कभी घर नहीं आया।
तुम अपना खून, पसीना और दिल मैदान पर छोड़ आए,
और लौटे भी तो एक पत्थरदिल बनकर।
तुम्हें कब्ज़ा चाहिए, तुम्हें अधिकार चाहिए, पर इससे तुम नेता नहीं बन जाते।
मुझे नेता बनना भी नहीं है। मैं बस अपनी आवाज़ रखना चाहता हूँ।
पर अगर तुम तानाशाही दिखाओगे, तो कोई तुम्हारी आवाज़ नहीं सुनेगा।
इसलिए मुझे तुम्हारी आवाज़ की नकल चाहिए।
तो क्यों न तुम मुझ पर चिल्लाने के बजाय आकर इसे पढ़ो?
वे इस पर कभी यकीन नहीं करेंगे।
इसे फ़ौरन पढ़ो।
अगर नहीं पढ़ा तो मैं इसे मार दूँगा।
पढ़ो!
"वो फ़ुर्तीली हल्की बादामी लोमड़ी हवा में कूदी हर पतले कुत्ते के ऊपर।"
बढ़िया है।
फ़ुर्तीली हल्की बादामी…
"देखो, मैं चिल्लाई, उसने तुम्हें फिर से नाकाम किया…"
"अराजकता पैदा की।"
तुम टूट चुके हो।
मुझे नहीं पता तुमने क्या देखा, मुझे नहीं पता तुम्हें कितना कष्ट हुआ,
पर तुम्हारे किए नुकसान से पूरी दुनिया तबाह हो जाएगी।
ऐसा मत करो।
अडवी… आगे बढ़ो।
मास्क नीचे करो।
वे अंदर आ गए। ये काम कर गया।
बॉलरूम में घुसने को तैयार तीन, दो, एक में।
तीन, दो, जाओ!
सब लोग नीचे हो जाओ!
नीचे हो जाओ!
नीचे बैठो!
नीचे रहो!
- साफ़ है! - साफ़ है!
- आप ठीक हैं ना मैडम? - हाँ।
साफ़ है!
बॉलरूम सुरक्षित। पीड़ितों की गिनती जारी।
राष्ट्रपति जी की क्या स्थिति है?
दो विश्व नेता, ऑस्ट्रेलिया और दक्षिण कोरिया से,
लड़ाई में मारे गए।
अमरीकी राष्ट्रपति लापता हैं।
वे नहीं जानते मॉम कहाँ है। वो कॉन्फ़्रेंस रूम में हैं! चलो!
- मैं जाती हूँ। - नहीं।
- सुनो, दरवाज़े बंद कर दो। - नहीं।
मैं उन्हें उस तक ले जाऊँगा।
- सेरेना, तुम मत जाओ! - मैं कर लूँगी!
अमरीकी अर्थव्यवस्था ढह गई
हैलो, डैनिएल।
यह हो रहा है।
हमारी दुनिया बदल रही है।
व्हाइट हाउस का दावा है कि यह वायरल वीडियो एक डीपफ़ेक है, इसके बावजूद,
बाज़ार पर इसका असर तुरंत हुआ है,
जिससे बाज़ार लाल निशान में बंद हुए हैं।
हमारी डिजिटल मुद्रा…
डेढ़ सौ अरब।
अमीरी से लबालब सैनिक!
… उनके देशों में विदेशी नागरिकों को न आने देने के लिए।
हेलीकॉप्टर चालू करो। ठीक है?
जो भी ज़िंदा है उसे पकड़ लाओ। हम पाँच मिनट में निकलेंगे। जल्दी करो।
हम बिल्कुल सही मायनों में, दुनिया के मालिक होंगे।
लोग इस पर कभी यकीन नहीं करेंगे।
अरे सब यकीन करेंगे। वे इस पर यकीन करेंगे,
जैसे उन्होंने तुम्हारे झूठे वादों पर यकीन करके तुम्हें चुना।
देखो, डैनिएल।
मैं तुम्हें जानता हूँ।
हाँ।
मैं वहाँ था।
फ़लूजा।
मैं तुम्हारे आगे के कारवाँ में था,
सड़क से बम हटा रहा था,
और तुम अमरीकियों के लिए बने एक बम ने
मेरे दो भाइयों को मार डाला।
मेरे सबसे अच्छे दोस्त।
पता है युद्ध क्षेत्र में अपने साथियों को खोने से बुरा क्या है?
यह जानना कि तुम्हें वहाँ पर मौजूद ही नहीं होना चाहिए था।
जब मैं वापस आई तो मैं भी उतनी ही परेशान थी जितने कि तुम।
और मैंने कुछ अच्छा करना चाहा।
मैंने सेवा करना चुना। तुमने विनाश और मृत्यु का रास्ता चुना।
तुमने इसका पूरा फ़ायदा उठाया, है न?
तुमने उस मलबे से एक बच्चे को
निकाला, उसके साथ फोटो खिंचवाई,
और सबको ऐसे दिखाया जैसे तुम हीरो हो।
लेकिन तुम कोई हीरो नहीं हो।
मैं तुम्हारी हकीकत जानता हूँ।
तुम फ़र्ज़ी हो, तुम धोखेबाज़ हो, तुम एक फ़र्ज़ी राष्ट्रपति हो।
मैं भी तुम्हारी हकीकत जानती हूँ
और तुम यहाँ से ज़िंदा नहीं जा पाओगे।
मैं ये दुनिया बदल दूँगा।
और दुनिया तुम्हें एक झूठी और धोखेबाज़ के रूप में देखेगी।
मैं वो हूँ जो मैं कहती हूँ!
और तुम कुछ नहीं बदल पाओगे क्योंकि मैं तुम्हें नहीं बदलने दूँगी।
मैं जीत गया।
नहीं!
अरे, डैनी, मेरा मन बदल गया।
सच कह रहा हूँ।
शुक्रिया आपके…
मुझे बेहद अफ़सोस है।
प्लीज़ मुझे माफ़ कर दो।
जान, मुझे माफ़ कर दो।
मुझे बस एक मिनट दो, जान।
हे भगवान, हिलना मत।
क्या?
मैं ठीक हूँ जानेमन।
डैनिएल!
वो चला गया। वो जा चुका है।
- जाओ उसे पकड़ो। - मैं उसके साथ रहूँगी।
शुक्रिया।
डैनिएल!
भगवान का शुक्र है।
तुम पक्का उसके साथ नहीं आना चाहती, जो?
क्या?
तुम उसकी ख़बरी थी।
तुम क्या कह रही हो?
लोकेशन तुमने चुनी, पैक्स सिक्योरिटी।
नहीं।
मैंने तुम्हें उसका क्रिप्टो वॉलेट छुपाते देखा।
तुमने सब कुछ किया।
यकीन नहीं होता कि मुझे ये सब जानने में इतना समय लगा।
मुझ पर आरोप लगाने की हिम्मत कैसे हुई?
मैंने बस वो किया जो ज़रूरी था।
तुमने हमसे धोखा किया।
मेरे परिवार, मेरे बच्चों के साथ।
- और तुमने मेरी किस्मत चुराई। - मैंने कुछ नहीं चुराया।
तुमने जो काम छीना उसके लिए मैंने पूरी ज़िंदगी मेहनत की।
वो मेरा था और मुझे मजबूरी में
तुम्हें उसे हासिल करते हुए देखना पड़ा।
मुझे जनता ने चुना था।
कायर।
मॉम!
डेमेट्रियस। डेमेट्रियस।
वो उसे ले गया। वो सेरेना को ले गया! वो तुम्हें ढूँढ़ने गई थी।
मैंने कैमरे पर देखा। वो घसीट कर ले गया।
यहीं रुकना।
चलो।
चलो, हटो!
अंदर जाओ।
अंदर चलो!
चुपचाप बैठो, छोटी चुहिया!
- तुम बचकर नहीं निकल पाओगे। - बकवास बंद करो!
तुमने आने में बहुत देर कर दी, जान।
तुम ये यहीं छोड़ गए?
इसके बिना अपना पैसा पाना मुश्किल होगा, समझे घोंचू?
नहीं, नहीं, नहीं, नहीं!
नहीं, नहीं!
मुझे अभी क्रिप्टो वॉलेट दे दो, वरना मैं तुम्हारी बेटी का सिर उड़ा दूँगा।
दे दो मुझे!
मुझे ले जाओ। उसे जाने दो।
वे मुझे आसमान में गोली नहीं मारेंगे।
ठीक है, पहले वॉलेट मेरे हवाले करो।
बंदूक डेक पर रखो, अभी।
शाबाश।
अब मेरे पास आओ।
कोई बकवास मत करना।
वरना तुम्हारी आँखों में गोली मार दूँगा, भगवान कसम।
तुम्हें बदलाव चाहिए?
तुम खुद से शुरू करते हो,
क्रिप्टो वॉलेट से नहीं।
हाँ। वॉलेट से शुरू करते हैं और देखना मैं कहाँ पहुँचा।
नहीं!
बेफ़िक रहो, मैं आ गई।
- मॉम वो तुम्हारे पीछे है! - छोडूंगा नहीं।
- जल्दी चलो! - नीचे झुको!
- चलो भी! - मैं कोशिश कर रही हूँ!
इसे ज़मीन से ऊपर उठाओ!
मैं कोई पायलट नहीं हूँ।
- हे भगवान! - चलो भी!
- अपने हाथ खोलने की कोशिश करो सेरेना! - कोशिश कर रही हूँ।
टीम! चलो!
मॉम!
माँ! संभल के!
उसे पकड़ो माँ!
नहीं!
मॉम!
मेरा हाथ पकड़ो!
हमें चढ़कर निकलना होगा।
हम हिल नहीं सकते, यह रुकने वाला नहीं है।
- ठीक है, माँ। - यहाँ आओ।
मॉम, आप सच में कुछ खास हैं।
तुम भी हो, मेरी बच्ची। तुम भी।
जाओ!
ऊपर खींचो!
एक, दो, तीन, खींचो!
सभी लोग! चलो, खींचो!
यह काम कर रहा है!
सेरेना।
चलो चलते हैं।
डैनी।
अपना हाथ दीजिए, राष्ट्रपति जी।
जी20 दक्षिण अफ्रीका
बधाई हो, राष्ट्रपति जी।
वर्ष की सर्वश्रेष्ठ व्यक्ति समय
विश्व में भूख का समाधान करती डैनिएल सटन
बढ़िया नज़ारा है।
संवाद अनुवादक अनुराग शर्मा
रचनात्मक पर्यवेक्षक अशोक बक्षी